text: Árliga tiltakið, har næmingar úr framhaldsdeildini kring landið arbeiða við íverksetan.
text: #000000
text: Tað eru tey ungu, sum skulu mynda framtíðarsamfelagið, og tí er umráðandi, at tey í undirvísingini kunnu menna síni evni at síggja nýggjar møguleikar, og at tey fáa amboð at taka við avbjóðingum, sum samfelagið setur.
text: #000001
text: Sambært samstarvsavtalu millum Íverksetarahúsið og Mentamálaráðið verður dentur lagdur á, at virkað verður fyri at menna áhugan hjá næmingum fólkaskúlans í íverksetan og at skipa so fyri, at næmingarnir fáa roynt síni skapandi evni, sítt hugflog og royndir í nýhugsan, har teir bæði fáa høvi til at arbeiða við og leggja fram egin hugskot.
text: #000002
text: Sum partur av SkúlaFM fáa næmingarnir undirvísing í íverksetan yvirskipað og ástøðiliga, vitja fyritøkur og arbeiða við íverksetan á ein meiri ítøkiligan hátt. SkúlaFM endar við einari finalu, har næmingar úr ymiskum flokkum koma í kapping við hvønn annan.
text: #000003
text: Ársins Íverksetaradagur er árliga tiltakið hjá Íverksetarahúsinum, sum heiðrar íverksetarar og íverksetan. Øll kunnu koma við tilnevningum. Ein dómsnevnd tekur endaliga avgerð. Dentur verður lagdur á, hvør hevur víst nýhugsan, áræði og dirvi.
text: #000004
text: Einaferð um árið heldur Íverksetarahúsið Ársins Íverksetaradag, tá Íverksetarahúsið bjóðar inn til at heiðra føroyskari íverksetan.
text: #000005
text: Íverksetan, sum jú er avgerandi neyðug, um tað skal eydnast at fjøltátta føroyskt vinnulív, skapa trivnað í nærumhvørvinum, umframt so nógv annað, sum vit kunnu ynskja okkum í Føroyum.
text: #000006
text: Fastur táttur er at handa virðislønir – Granar – fyri íverksetan av ymiskum slag. Við at vísa áræði og dirvi kunnu íverksetarar heysta vinningin og bera gullið av heiði, sum Grani gjørdi á sinni.
text: #000007
text: FT GameJam er viðkomandi fyri øll, sum hava áhuga fyri spælmenning. Í stuttum snýr FT GameJam seg um at manna ein bólk upp á í mesta lagi 5 luttakarar við blandaðum førleikum, og menna eitt telduspæl frá grundini innanfyri 48 tímar, og síðan at vísa tað fram.
text: #000009
text: Ymiskir førleikar skulu til fyri at menna eitt telduspæl. Forritarar, grafikarar, søguskrivarar, ljóðsnillingar, tónleikarar og onnur fólk kunnu eiga sín lut í at gera eitt telduspæl. Tó er ikki neyðugt at hava aðrar førleikar enn áhuga fyri spælmenning fyri at luttaka í tiltakinum.
text: #000010
text: Luttakararnir fáa atgongd til millum annað eitt ljóð- og grafikkstudio, umframt hetta, fáa luttakararnir ráðgeving frá serkønum, sum verða til stuðla og vegleiða undir tiltakinum.
text: #000011
text: Endamálið við FT GameJam er at kveikja áhugan fyri spælmenning, og skapa eitt grundarlag fyri, at vit í Føroyum kunnu gera okkum galdandi innan stóru og skjótt vaksandi telduspælsvinnuna, sum livir og nørist í okkara grannalondum.
text: #000012
text: Íverksetarahúsið skipar regluliga fyri temakvøldum har fari verður í dýpdina á ymiskum evnum, t.d. bókhald, marknaðarføring á sosialu miðlunum osfv. Íverksetar standa javnan við felags avbjóðingum, og vit halda tað verða upplagt at skapa eitt forum har høvi er at venda avbjóðingum, royndum og úrslitum við onnur í somu støðu. Soleiðis eru temakvøldini eitt gott høvi at skapa sær eitt netverk, at fáa eitt prát við líkasinnaði, fyrilestrahaldaran og sjálvandi við okkum í Íverksetarahúsinum
text: #000013
text: Tiltøkini eru ókeypis og øll eru vælkomin.
text: #000014
text: Vit hava altíð kaffi í kannuni og tíð til eitt prát
text: #000015